Foto: AFP AQSh Jahon savdo tashkilotiga (JST) Xitoy ustidan arz qildi. Unga ko‘ra, XXR qoidalarga zid ravishda bug‘doy, makkajo‘xori va guruch narxlarini subsidiyalashtirmoqda. Bu haqida seshanba kuni AQSh prezidenti Barak Obama ma’lum qildi. "Xitoy hukumati JST qoidalarini buzib, bug‘doy, makkajo‘xori va guruchga bozor darajasidan ancha yuqori bo‘lgan narxlarni belgilamoqda, bu esa noqonuniy davlat subsidiyalariga olib keldi. Muhim don mahsulotlariga noqonuniy belgilangan narxlar butun dunyo bo‘ylab xuddi shu mahsulotlarni eksport qiluvchi amerikalik fermerlarga ziyon keltirmoqda", - deyilgan Obamaning arznomasida.